stanford-oval/wikipedia huggingface dataset:
Derwentin laakson tehtaat
Keskeiset nähtävyydet > Lea Bridge (Smedleyn kehräämö)

John Smedleyn tuotantolaitoksilla Lea Bridgessä on tuotettu tekstiileitä yli 200 vuoden ajan, ja toiminta jatkuu edelleen. Vuonna 1818 kehräämö siirtyi Smedleyn perheelle, joka kehräsi siellä villalankaa sekä puuvillan ja merinovillan sekoitusta ja teetti siitä neuleita myyntiin. Smedleyt tuottivat sukkia aluksi tunnetuille merkeille, kuten Brettles ja Morleys, mutta John Smedleyn kuoleman jälkeen Smedleysistä tuli oma tuotemerkkinsä. Tehdas on ainoa alkuperäisistä Derwentin laakson tekstiilitehtaista, joka on edelleen käytössä.
Keskeiset nähtävyydet > Belper

Belper sijaitsee Cromfordin ja Derbyn puolivälissä. Jedediah Strutt rakennutti ensimmäisen tehtaansa Belperiin vuonna 1776. Alkuperäinen tehdas paloi, ja sen tilalle tehtiin vuonna 1803 yksi maailman ensimmäisistä teräsrunkoisista rakennuksista.
Keskeiset nähtävyydet > Milford

Strutt rakensi Milfordiin kaksi tehdasta tontille, jonka hän osti vuonna 1781. Niiden voimanlähteenä olivat halkaisijoiltaan 5,50 m ja 3,70 m vesirattaat. Strutt rakennutti alueelle myös sillan vanhan, tulvan tuhoaman sillan tilalle.
Milfordin tehdasrakennuksista suurin osa on jo purettu. Sen sijaan asuinrakennuksia on säilynyt hyvin. Osa työläisasunnoista on tehty muuttamalla alueella olleiden maalaistalojen rakennuksia huoneistoiksi. Strutt rakennutti kylään myös kouluja, kirkkoja ja pubeja.
Keskeiset nähtävyydet > Peckwashin paperitehdas

Derwentin laaksossa puuvillakehräämöt ja paperitehtaat toimivat tiiviissä yhteistyössä: puuvillaa käytettiin hienojen paperilaatujen valmistuksessa, ja taas toisaalta puuvillatehtaiden tuotteita pakattiin paperiin. Peckwashiin valmistui vesivoimalla toimiva paperitehdas noin vuonna 1800, ja se muutettiin käyttämään höyrykonetta noin vuonna 1890. Alkuperäinen tehdas muistutti rakenteeltaan ja voimansiirroltaan Arkwrightin puuvillakehräämöitä. Tehdassalissa oli sarja vesirattaita, joihin vesi johdettiin Derwent-joesta vesirännejä pitkin.
Keskeiset nähtävyydet > Darley Abbeyn tehtaat

Darley Abbey on teollisuuspaikka pari kilometriä Derbyn keskustasta pohjoiseen. Jo 1600-luvulla siellä oli viljamyllyjä ja paja, ja 1770-luvulla sinne rakennettiin monia vesivoimalla toimivia laitoksia, kuten paperitehdas, uusi viljamylly, kaksi posliinin raaka-aineita tuottavaa verstasta ja nahkaverstas. Evansit rakennuttivat Darley Abbeyyn myös työväenasuntoja, kirkon ja koulun. Darley Abbeyn tekstiilitehdas on Cromfordin ohella Derwentin laakson parhaiten säilynyt kokonaisuus.
Keskeiset nähtävyydet > Derbyn silkkikehräämö

Derbyn silkkikehräämö on alueen tehtaista vanhin: se perustettiin vuonna 1721. Rakennuspiirustukset ja osaaminen haettiin Italiasta. Kehräämö on nykyisin museo.
Aiheesta muualla

Wikimedia Commonsissa on kuvia tai muita tiedostoja aiheesta .
Makasiineja kanavan päässä
Itä-Belperin tehdas
Derbyn silkkikehräämö
Erotuskyky

Erotuskyky tarkoittaa optisen laitteen kykyä erottaa kohteita. Optinen laite voi olla esimerkiksi kaukoputki tai mikroskooppi. Erotuskykyyn vaikuttaa itse laitteen ominaisuuksien lisäksi havaintokohteen ja laitteen välinen väliaine. Erotuskyky ilmoitetaan tavallisesti kulmayksiköissä kuten asteina, kulmaminuutteina tai kulmasekunteina.
Mikroskoopin erotuskyky määritellään pienimpänä välimatkana kahden pisteen välillä, jotka voidaan havaita tietyllä kontrastilla. Ideaalitilanteessa se riippuu vain optisista ominaisuuksista ja käytetystä valon aallonpituudesta.
Kaukoputken erotuskyky

Kaukoputken paras mahdollinen erotuskyky riippuu sen suurimman linssin tai peilin, objektiivin halkaisijasta. Tämä johtuu valon diffraktiosta. Käytännössä erotuskykyyn vaikuttaa ilmakehän rauhattomuus siten, että pistemäisenkin kohteen kuva pyrkii aina leviämään noin 0,5-1,0 kulmasekunnin läpimittaiseksi kiekoksi. Aktiivinen optiikka eli peilin nopea muodon muuttaminen tietokoneohjauksella ja täpläinterferometria ovat suurissa kaukoputkissa käytettyjä keinoja, joilla erotuskykyä parannetaan. Käytännössä erotuskyky tarkoittaa esimerkiksi kahden lähekkäisen tähden erottumista erillisinä. Valokuvauksessa on otettava huomioon kuvan leviäminen filmin 0,01–0,03 mm rakeiden mukaan.
Tarkin ihmisen rakentama kaukoputki on kahdesta kaukoputkesta yhdistetty interferometri VLTI, jonka tarkkuus on luokkaa 0,001 kaarisekuntia.
Euroopan innovaationeuvoston ja pk-yritysasioiden toimeenpanovirasto

| Euroopan innovaationeuvoston ja pk-yritysasioiden toimeenpanovirasto > EISMEA |
| --- | --- |

Perustettu:  2003
Tyyppi:  Toimeenpanovirasto
Toimivalta:  Euroopan komissio
Sijainti:  Bryssel, Belgia
Pääjohtaja:  Jean-David Malo
Aiheesta muualla
Sivusto
Euroopan innovaationeuvoston ja pk-yritysasioiden toimeenpanovirasto (EISMEA) on Euroopan komission toimeenpanovirasto, jonka tarkoitus on hallinnoida pienyritysten kilpailukykyä tukevia EU-ohjelmia ja tutkimus-, ympäristö-, energia- ja kalastusalan ohjelmia.
Elamin kieli

| Elamin kieli |
| --- | --- |
 Elamin puhuma-alue suurimmillaan
Muu nimi:  elamiitti
Tiedot
Alue:  Lähi-itä
Ajoitus:  n. 2800–300 eaa.
Puhujia:  kuollut kieli, ei äidinkielenä
Kirjaimisto:  nuolenpääkirjoitus
Kielitieteellinen luokitus
Kielikunta:  isolaattikieli
Kielikoodit
ISO 639-2:  elx
ISO 639-3:  elx
 Ohje 
Elam oli muinaisessa Elamissa käytetty kieli. Sitä puhuttiin noin vuosina 3000–300 eaa. Elamin kieli on isolaattikieli; se ei ole sukua minkään tunnetun kielen kanssa. Elamia on yritetty yhdistää dravidakieliin ja nostraattisen kieliryhmään.
Vuodesta 2500 eaa. eteenpäin elamin kirjoittamiseen käytettiin nuolenpääkirjoitusta, joka perustui mesopotamialaisten käyttämään kirjoitusjärjestelmään. Elam on agglutinatiivinen kieli.
Elamia edeltänyt kantaelam, joka ajoittuu aikaan ennen 3000 eaa., on maailman vanhin kieli, jota ei ole pystytty lukemaan. Kyseisen kielen korpus koostuu yli 1600 savitaulusta.
Kielinäyte > Keski-elam

Translitteraatio:
U Šutruk-Nahhunte, šak Halluduš-Inšušinak-ik, sunki-k Anzan Šušun-ka. Erientum tipu-h ak hiya-n Inšušinak nap-ir u-ri-me ahan hali-h-ma. hutta-k hali-k u-me Inšušinak nap-ir u-ri in lina tela-k-ni.
Käännös:
Minä, Šutruk-Nahhunte, Halluduš-Inšušinak'n poika, Anshanin ja Susan kuningas. Minä tein tiiliä ja tein valtaistuinsalin jumalalleni Inšušinak'lle niistä. Tulkoon työni uhriksi jumalalleni Inšušinak'lle.
Kielinäyte > Akhaimenidien valtakunnan elam

Transkriptio:
Nap irša-rra Uramasda, akka muru-n hi pe-š-ta, akka kik hupe pe-š-ta, akka ruh(?)-irra ir pe-š-ta, akka šiatiš pe-š-ta ruh(?)-ra-na, akka Ikšerša sunki(?) ir hutta-š-ta kir iršeki-pi-na sunki(?), kir iršeki-pi-na piramataram.
Käännös:
Ahura Mazda on suuri jumala, joka on luonut tämän maan, joka on luonut tuon taivaan, joka on luonut ihmisen, joka on luonut ihmisen onnellisuuden, joka on luonut kuningas Kserkseen, yhden monien kuninkaaksi, yhden monien herraksi.
Käännös suomeksi
Erkki Pietikäinen

Erkki Aleksander Pietikäinen (2. lokakuuta 1925 Viipuri – 11. tammikuuta 2006 Hämeenlinna) oli suomalainen miniatyyreistaan tunnettu taidemaalari joka asui Hämeenlinnassa.
Europarlamentaarikko Sirpa Pietikäinen on Erkki Pietikäisen tytär.
Maalauksia

Suoranta, öljymaalaus. 1987
Aiheesta muualla

Lumoart Oy : Erkki Pietikäisen miniatyyrejä
Elävänä (albumi)

| Elävänä - Sellosali 3> 9. 2022 Kaija Kärkinen & Ile Kallio |
| --- | --- | --- |

Livealbumin tiedot
 Äänitetty : 2023
 Julkaistu: 2023
 Tuottaja(t): Ile Kallio
 Tyylilaji: pop
 Kesto: 64.55
 Levy-yhtiö: Emsalö Music Oy
Kaija Kärkisen & Ile Kallion muut julkaisut
| Köyhän naisen paratiisi 2012 | Elävänä - Sellosali 3.9. 2022 2023 | Saman taivaan alla 2008 |
Ile Kallion muut julkaisut
| Kirjeitä 2007 | Elävänä - Sellosali 3.9. 2022 2023 | Rock on rock – The Best of 1977–1993 2008 |
Elävänä – Sellosali 3.9.2022 on suomalaisen Kaija Kärkinen & Ile Kallio -duon 13. albumi. Se julkaistiin  2023.
Kappaleet

Menen tähän tuuleen – 5.47
Parempaa annettavaa – 5.14
Tulikehä – 4.12
Jumalan jos näkisin – 5.08
Noitavoimaa – 4.20
Veitsenterällä – 3.47
Tyttö säteilee – 5.42
Seuraan sua – 4.17
Sade – 6.27
Kuume – 5.12
En voi unohtaa – 4.32
Hullu yö – 3.20
Laulu jää – 6.55
Muusikot

Kaija Kärkinen – laulu
Ile Kallio – kitarat ja taustalaulu
Sami Kuoppmäki – rummut
Aleksi Kallio – basso
Marko Kataja – kosketinsoittimet
Jaakko Kiikeri – kitarat
Muusikot > Tuotanto

Ile Kallio - tuottaja
Kimmo Ahola – äänittäjä, miksaaja
Henri Nuorvaara – masteroija
Riitta Sourander – valokuvat
Tanu Kallio – muut kkuvat
Timo Honkanen – Graafinen suunnittelu
Arvostelut

Kulttuuritoimitus:
Esko Jämsä

Esko Jämsä (s. 1964) on suomalainen valokuvaaja. Hän on työskennellyt Kotimaa-yhtiöissä muun muassa sen kuvayksikön esimiehenä. Tällä hetkellä Jämsä on freelancerkuvaaja. Hän asuu Helsingissä. Jämsän valokuvista on julkaistu yhdeksän kirjaa.
Jämsän ensimmäinen yksityisnäyttely Sininen Helsinki – Helsinki in Blue järjestettiin elokuussa 2008 Helsingin tuomiokirkon kryptassa.
Teokset

Sininen Helsinki – Helsinki in Blue. Teksti: Jörn Donner (Kirjapaja, 2002)
Helsinki rakkaudella - Helsinki, my love. Teksti: Salla Korpela (Minerva, 2007)
Turku. Ikikaunis. Enduring Beuty. Teksti: Markku Heikkilä (Kirjapaja, 2008)
Hiljaisuuden Helsinki. Quiet Nooks and Corners. Teksti: Kaisa Raittila (Kirjapaja 2010)
Helsinki Impressions. Teksti: Merja Hemmilä (Kirjakaari 2010)
Turku Impressions. Teksti: Markku Heikkilä (Kirjakaari 2011)
Rauma. Teksti: Tapio Niemi (Kirjakaari 2012)
Finland Impressions. Teksti: Markku Heikkilä (Kirjakaari 2012)
Finland - It works. Teksti: Russell Snyder (Kirjakaari 2012)
Ronald Maitland

| Mitalit> Maa:  .Miesten purjehdus. Olympialaiset  | Mitalit> Maa:  .Miesten purjehdus. Olympialaiset  | Mitalit> Maa:  .Miesten purjehdus. Olympialaiset  | Maa:  > Miesten purjehdus. |
| --- | --- | --- | --- |
|  Hopeaa | Los Angeles 1932 | 8mR |  |
Ronald Monteith Maitland (6. tammikuuta 1887 Grimsby, Ontario – 15. huhtikuuta 1937 Vancouver, Brittiläinen Kolumbia) oli kanadalainen purjehtija. Hän osallistui vuoden 1932 kesäolympialaisiin Los Angelesissa. Hän oli siellä mukana saamassa hopeaa kahdeksan metrin luokassa Santa Marialla.
Emilio Homps

| Mitalit> Maa:  Argentiina.Miesten purjehdus. Olympialaiset  | Mitalit> Maa:  Argentiina.Miesten purjehdus. Olympialaiset  | Mitalit> Maa:  Argentiina.Miesten purjehdus. Olympialaiset  | Maa:  Argentiina> Miesten purjehdus. |
| --- | --- | --- | --- |
|  Hopeaa | Lontoo 1948 | 6mR |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Buuenos Aires 1951 | star |  |
Djinn vuoden 1948 kesäolympialaisissa.
Emilio Homps (28. syyskuuta 1914 San Pedro, Argentiina – 2. marraskuuta 2012 Buenos Aires, Argentiina) oli argentiinalainen kilpapurjehtija. Hän oli mukana Djinn-veneellä saamassa hopeaa kuutosessa vuoden 1948 kesäolympialaisissa Lontoossa. Pisteitä kertyi 5 120.
Homps aloitti uransa Regatas La Marinassa Tigren kaupungissa, mutta siirtyi 1930-luvun lopulla Olivosin Yacht Club Olivosiin. Hän menestyi myös uinnissa, soudussa ja rugbyssa. Pan-Amerikan kisoissa 1951 hän saavutti starissa hopeaa. Vuonna 2006 Vicente Lópezin valtuusto myönsi hänelle kunniadiplomin urheilusaavutuksistaan.
Homps kuoli marraskuussa 2012 ollessaan 98-vuotias.
Aiheesta muualla

Emilio Homps Kansainvälinen olympiakomitea. (englanniksi)
Eho Moskvy

| Eho Moskvy |
| --- | --- |

 Näkymä radioaseman studiosta vuonna 2007
Yritysmuoto:  osakeyhtiö
Perustettu:  1990
Lakkautettu:  2022
Toiminta-alue:  Venäjä
Toimiala:  radio
Omistaja:  Gazprom Media (66 %)
Kotisivu:  https://echo.msk.ru/
Infobox OKVirheellinen NIMI-arvo: 
Eho Moskvy (ven. Эхо Москвы, "Moskovan kaiku") oli Moskovassa toimiva radioasema, joka kuului myös eräissä muissa Venäjän kaupungeissa. Kanavan lähetystä saattoi kuunnella myös internetin kautta.
Historia

Asema oli ensimmäinen Neuvostoliitossa lisenssin saanut yksityinen asema. Se aloitti toimintansa 22. elokuuta 1990. Eho Mosvky on pääasiassa puheradio: 70 prosenttia ohjelma-ajasta oli keskusteluohjelmia.
Radiokanava kuului valtiollisen Gazprom-konsernin mediayhtiön, liikevaihdoltaan IVY-maiden suurimman mediatalon Gazprom Median hallitsemiin kanaviin. Vuonna 2015 Gazprom Media omisti 66 % radioaseman osakkeista ja loput jakautuivat aseman toimittajien kesken.
Historia > Lakkauttaminen

Venäjän valtakunnansyyttäjä vaati Venäjän Ukrainaan 2022 tekemän hyökkäyksen aikana Roskomnadzoria rajoittamaan Eho Moskvyn toimintaa sen uutisoinnin vuoksi. Radioasema ilmoitti lopettavansa toimintansa kiristyneessä tilanteessa. Radioasema yritti turhaan valittaa oikeuden päätöksestä huhtikuussa. Toiminnan loputtua Eho Moskvyn taajuuden valtasi Radio Sputnik.
Historia > Paluu

Maaliskuun alussa joukko entisiä Eho Moskvyn työntekijöitä perusti YouTube-kanavan nimeltä Živoi Gvozd (ven. Живой Гвоздь), joka jatkoi lakkautetun radioaseman työtä.
Suurin osa radioaseman työntekijöistä on sittemmin lähtenyt Venäjältä ja suunnannut mm. Latviaan, Liettuaan ja Georgiaan. Lokakuussa 2022 radioasema teki paluun uudella nimellä, Eho, joka toimii älypuhelinsovelluksen kautta. Sen toimitus sijaitsee Berliinissä.
Insider-lehti kertoo, että kun toimittaja Irina Bablojan oli muuttanut Moskovasta Georgiaan, hänet myrkytettiin lokakuussa 2022. Hän kuitenkin selvisi elossa ja jatkaa työtään Berliinissä.
Aiheesta muualla

Kuvia tai muita tiedostoja aiheesta Eho Moskvy Wikimedia Commonsissa
Eho Moskvyn sivusto
Emilio Martínez Lázaro

Emilio Martínez Lázaro (s. 1945) on espanjalainen elokuvaohjaaja. Hän voitti Berliinin elokuvajuhlilla Kultaisen karhun elokuvastaan La Palabras de Max (1978).
Lázaron muiden elokuvien joukossa on Las 13 rosas (2007), jolla hän sai kolmannen parhaan ohjaajan Goya-ehdokkuutensa.
Aiheesta muualla

Emilio Martínez Lázaro Internet Movie Databasessa. (englanniksi)
Ronald McNair

| Ronald Ervin McNair |
| --- | --- |

Henkilötiedot
Syntynyt: 21. lokakuuta 1950 Lake City, Etelä-Carolina
Kuollut: 28. tammikuuta 1986 (35 vuotta) Cape Canaveral, Florida
Kansalaisuus:  yhdysvaltalainen
Ammatti:  fyysikko
Ura
Tyyppi:  astronautti
Aika avaruudessa:  7 pv. 23 h 15 min.
Lennot

:  STS-41-B
 
:  STS-51-L
 
Ronald Erwin McNair (21. lokakuuta 1950 – 28. tammikuuta 1986) oli yhdysvaltalainen fyysikko ja astronautti. Hän väitteli tohtoriksi Massachusetts Institute of Technologyssä vuonna 1977 ja työskenteli tämän jälkeen Hughes Research Laboratoriesissa. Vuonna 1978 hänet valittiin yhdysvaltain avaruusohjelmaan. Mcnairin ensimmäisen avaruuslento tapahtui vuonna 1984 avaruussukkula Challengerin lennolla STS-41-B. Vuonna 1986 McNair ja koko muu miehistö menehtyi avaruussukkula Challengerin tuhouduttua 73 sekuntia laukaisun jälkeen lennolla STS-51-L.
McNairilla oli 5. danin musta vyö karatessa, ja hän tutki myös kamppailulajien fysiikkaa. McNair soitti saksofonia ja Jean-Michel Jarre sävelsi kappaleen, joka McNairin oli tarkoitus soittaa toisella Challenger-lennollaan. Tämä kappale on kuultavissa albumilla Rendez-Vous, nimellä "Ron's piece".
Sahankylä (Eura)

Sahankylä on kylä Eurassa Hinnerjoen taajamassa jossa sijaitsee Joutsuon suo ja Sahankylän Casino. Sahankylän läpi menee Tarvaistentie.
Euroopan häpeä

| Euroopan häpeä: Rasistien voittokulku> Europas skam: Rasister på frammarsch |
| --- | --- |

Alkuperäisteos
Kirjailija:  Lisa Bjurwald
Kieli:  ruotsi
Julkaistu:  2011
Suomennos
Suomentaja:  Taru Laiho
Kansitaiteilija:  Mikko Valtavaara
Kustantaja:  Art House
Julkaistu:  2012
Ulkoasu:  nidottu
Sivumäärä:  352
ISBN:  978-951-884-484-9
Löydä lisää kirjojaKirjallisuuden teemasivulta
Euroopan häpeä: Rasistien voittokulku (ruots. Europas skam: Rasister på frammarsch) on Lisa Bjurwaldin vuonna 2011 julkaistu kirja muukalaisvastaisten ääriliikkeiden noususta Euroopassa. Teoksessa moititaan rasistisia puheita ja koventuneita asenteita.
Aiheesta muualla

Arto Huovinen: Rasistinen äärioikeisto hivuttautuu valtavirtaan. Kansan uutiset 16.11.2011.
Anne Heinonen: Euroopan äärioikeistosta kasvanut taitava liike. Maailma.net 23.11.2011.
Ronald Maul

| Henkilötiedot |
| --- | --- | --- | --- |
Syntymäaika: 13. helmikuuta 1973 (ikä 51)
Syntymäpaikka: Jena, Saksan demokraattinen tasavalta
Pelipaikka: keskikenttäpelaaja
Pituus: 173 cm
Junioriseurat
1978–1982:  Gleißtal
1982–1990:  Carl Zeiss Jena
Seurat
| Vuodet | Seura | O | (M) |
| 1990–1995 |  VfL Osnabrück | 72 | (5) |
| 1995–2000 |  Arminia Bielefeld | 131 | (9) |
| 2000–2001 |  Hamburger SV | 3 | (0) |
| 2001–2006 |  Hansa Rostock | 113 | (0) |
| 2006–2007 |  Carl Zeiss Jena | 24 | (0) |
| 2008–2010 |  Rot Weiss Ahlen | 50 | (0) |
| 2010–2011 |  Eintracht Osnabrück |  |  |
| Yhteensä | Yhteensä | 393 | (14) |
Maajoukkue
| 1999 |  Saksa | 2 | (0) |
 Seurajoukkueuran tilastot kattavat vain kansalliset sarjat.
Ronald Maul (s. 13. helmikuuta 1973 Jena, Saksan demokraattinen tasavalta) on saksalainen uransa lopettanut jalkapalloilija. Pelipaikaltaan hän oli keskikenttäpelaaja.
Maul pelasi Saksan pääsarjaa Bundesliigaa Arminia Bielefeldissä, Hamburger SV:ssa ja Hansa Rostockissa yhteensä 178 ottelun verran. 2. Bundesliigassa hän pelasi yhteensä 148 ottelua.
Saksan maajoukkueessa Maul pelasi kaksi A-maaottelua vuonna 1999. Hän nousi maajoukkueen mukaan edustamansa Arminia Bielefeldin Bundesliiga-nousuun päättyneen kauden 1998–1999 jälkeen ja pelasi molemmat maaottelunsa Maanosaliittojen cupissa 1999.
Peliuransa jälkeen Maul on toiminut Rot Weiss Ahlenin (2010–2011) ja Güterslohin (2011–) joukkueenjohtajana.
Sacha Jones

| Sacha Jones |
| --- | --- |

Henkilötiedot
Syntynyt: 8. marraskuuta 1990 (ikä 33)
Kansalaisuus:   Australia
Tennispelaaja
Kätisyys:  oikea
Palkintorahat:  195 162 USD
Kaksinpeli
Paras sijoitus:  150. (8.10.2012)
Voitot/tappiot:  212–121
Grand Slam -turnauksissa
Australian avoimet:  1. kierros (2013)
Nelinpeli
Paras sijoitus:  169  (29. lokakuuta 2012)
Voitot/tappiot:  35–38
Aiheesta muualla
ITF
WTA
Sacha Jones (s. 8. marraskuuta 1990 Auckland, Uusi-Seelanti) on australialainen tennispelaaja. Parhaimmillaan hän on ollut kaksinpelissä WTA-listan sijalla 150 lokakuussa 2012. Hän on voittanut urallaan kymmenen ITF-turnausta kaksinpelissä.
Vuodesta 2012 lähtien Jones on edustanut Australiaa. Aiemmin hän edusti Uutta-Seelantia.
Aiheesta muualla

Sacha Jones profiili WTA:n kotisivuilla
Sacha Jones profiili ITF:n kotisivuilla
Esko Jalava

Esko Antero Jalava (9. lokakuuta 1920 Orimattila – 3. tammikuuta 1978) oli suomalainen pituushyppääjä ja kolmiloikkaaja. Jalava edusti urallaan Heinolan Iskua ja Tampereen Pyrintöä.
Kalevan kisoissa Jalava saavutti kolmiloikassa suomenmestaruuden vuonna 1945. Pituushypyssä hän voitti kultaa vuonna 1946 ja hopeaa vuonna 1945. Viestijuoksun Suomen-mestaruuskilpailuissa Jalava oli Tampereen Pyrinnön vuonna 1945 suomenmestaruuden voittaneen 4 × 100 metrin viestijoukkueen avausosuuden juoksija.
Jalava edusti Suomea maaotteluissa vuosina 1945–1947.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| pituushyppy | 724 | Turku | 11. elokuuta 1945 |
| kolmikoikka | 14,77 | Turku | 12. elokuuta 1945 |
Lähde
Safo

| Safo |
| --- | --- |
 Safo
 Koordinaatit: 12°46′6″N, 7°55′40″W 
Valtio:  Mali
Alue:  Koulikoron alue
Piiri:  Katin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  306,94 km²
Väkiluku (2009):  14 700
Infobox OKVirheellinen NIMI-arvo: 
Safo on maalaiskunta ja sen keskuskylä Koulikoron alueen Katin piirissä Malissa. Se sijaitsee 20 kilometriä Bamakosta koilliseen. Kunnassa on 14 700 ja kylässä 3 000 asukasta (vuonna 2009).
Safon kunnan pinta-ala on 306,94 neliökilometriä. Se rajoittuu pohjoisessa Katin piirin Yélékébougoun, lännessä Kambilan, etelässä Dialakorodjin, Sangarébougoun ja Moribabougoun sekä idässä Koulikoron piirin Tienfalan kuntiin. Maisemaa leimaavat pohjoisesta etelään ulottuva tasanko sekä idän, etelän ja lännen kukkulat, jotka muodostavat Mandinguevuorten jatkeen. Pysyviä vesistöjä ei ole. Seutu kuuluu Sudanin vyöhykkeeseen. Vuotuinen sademäärä on 650–750 millimetriä. Kasvillisuus on pensas- ja metsäsavannia.
Kuntaan kuuluu 14 kylää. Uskontoja ovat islam, kristinusko ja animismi.
Kunnan liikenneyhteydet ovat heikot. Pääelinkeino on maanviljely. Lisäksi harjoitetaan karjanhoitoa, pienimuotoista kaupankäyntiä ja käsityöammatteja.
Elizabeth Hurley

| Elizabeth Jane Hurley |
| --- | --- |
 Elizabeth Hurley vuonna 2015.
Henkilötiedot
Syntynyt: 10. kesäkuuta 1965 (ikä 59) Basingstoke, Hampshire, Englanti
Ammatti:  näyttelijä ja malli
Puoliso:  Arun Nayar (2007—)
Näyttelijä
Aktiivisena:  1987–
 Nimikirjoitus
Aiheesta muualla
Viralliset kotisivut
IMDb 
Elonet
Elizabeth Jane Hurley (s. 10. kesäkuuta 1965) on englantilainen malli ja näyttelijä, joka tuli tunnetuksi Hugh Grantin tyttöystävänä 1990-luvulla.
Hurley on toiminut kosmetiikkayritys Estée Lauderin mallina. Yritys antoi Hurleylle hänen ensimmäiset mallintyönsä 29-vuotiaana ja on käyttänyt häntä tuotteidensa mallina, varsinkin parfyymien Sensuous, Intuition ja Pleasures vuodesta 1995. Carolyn Murphy korvasi Hurleyn Estée Lauderin kasvona vuonna 2001. Hurley solmi kuitenkin 14 vuoden pituisen sopimuksen Lauderin kanssa 2008.
Hurleyn tunnetuin elokuvarooli oli Vanessa Kensingtonin rooli Mike Myersin suosituissa vakoilukomedioissa Austin Powers – kumma jätkä (1997) ja Austin Powers – agentti joka tuuppasi minua (1999). Hurley on vuodesta 2005 lähtien suunnitellut ja esitellyt nimeään kantavaa rantamallistoa Elizabeth Hurley Beach. Toukokuussa 2008 Hurley suunnitteli ja esitteli 12-osaisen uimapukumalliston espanjalaiselle vaatebrandi MANGOlle. Vuosina 2011 ja 2012 Elizabeth tähditti suosittua Gossip Girl -tv-sarjaa Diana Paynen roolissa 14 jaksossa.
Varhainen elämä ja ura

Hurley syntyi keskimmäisenä lapsena Basingstokessa, Hampshiressa, Englannissa Angela ja Roy Hurleylle. Irlantilainen isä toimi majurina brittiarmeijassa ja anglikaaninen äiti toimi opettajana Kempshott Infant Schoolissa. Hänellä on vanhempi sisar Katie ja nuorempi veli Michael.
Hurley kävi koulua paikallisissa kouluissa kuten Kempshott Infant School, Kempshott Junior School ja Harriet Costello School. Nuorena tyttönä hän otti balettitunteja, ja opiskeli myöhemmin lyhyen aikaa tanssia ja teatteria London Studio Centressä.
Hurley aloitti näyttelijänuransa 1980-luvun lopussa ja mallinuransa vuonna 1995. Vuonna 2006 hän toimi Sky1:n tosi-tv-sarjan Project Catwalk emäntänä Britanniassa. Hurley on esiintynyt neljästi brittien Voguen kannessa.
Hurleya edustaa mallitoimisto Independent Modeling Agency Lontoossa.
Varhainen elämä ja ura > Elokuvat

Hurleyn ensiesiintyminen elokuvissa tapahtui elokuvassa Aria (1987). Hän on myös näytellyt elokuvissa  Matkustaja 57, EDtv, Bedazzled (2000) ja Saran suloinen kosto (2002). Vuonna 1997 hän vastaanotti näyttelijänuransa ainoan palkinnon "ShoWest Supporting Actress of the Year" roolistaan elokuvassa Austin Powers – kumma jätkä.
Yksityiselämä

Vuonna 1995 Hurleyn ollessa Hugh Grantin tyttöystävä Grant aiheutti maailmanlaajuisen skandaalin jäätyään kiinni prostituoidun palvelujen käytöstä. Hurley tuki Grantia ja osallistui Grantin elokuvan Yhdeksän kuukautta ensi-iltaan. Oltuaan 13 vuotta yhdessä Hurleyn kanssa Grant ilmoitti toukokuussa 2000 heidän suhteensa päättyneen sopuisasti.
Hurley synnytti 4. huhtikuuta 2002 pojan, Damian Charles Hurleyn. Lapsen isä Steve Bing kielsi isyytensä, mutta DNA-testi osoitti kuitenkin Bingin lapsen isäksi. Hurley on Patsy Kensitin pojan Lennonin kummi.
Vuoden 2002 lopulla Hurley ryhtyi seurustelemaan intialaisen tekstiilialan perijän Arun Nayarin kanssa, joka on johtanut pientä ohjelmistoalan yritystä vuodesta 1998. Hurley ja Nayar menivät naimisiin 2. maaliskuuta 2007 Sudeley Castlessa ja heillä oli myös toinen vihkiminen Umaid Bhawan Palacessa Jodhpurissa, Intiassa ja häävastaanotto Mehrangarh Fortissa. Hello!-lehti maksoi oletetusti hääkuvista 2 miljoonaa Englannin puntaa. Hurley, jonka nettovarallisuus on Daily Mailin mukaan arviolta 13 miljoonaa Englannin puntaa, asuu 1,5 km² luomutilalla Barnsleyssa, Gloucestershiressa poikansa ja aviomiehensä kanssa.